เรื่องร้องเรียน: ฝากร้องเรียนมายังเขตลาดกระบังฝ่ายปกครอง. ก่อนที่จะอนุญาตให้ใครเล่นดนตรีหรือใช้เสียง รบกวนช่วยมาตรวจสอบและสอบถามความเดือดร้อนของชาวบ้านรอบข้างด้วยนะคะ ว่าเขาเดือดร้อนกับการอนุญาตของคุณแค่ไหน. จุดที่ร้องเรียนคืองานมหกรรมสินค้าของคนร่มเกล้าริมถนนศรีนครินทร์ร่มเกล้าค่ะช่วยมาตรวจสอบด้วยนะคะไม่ใช่อนุญาตอย่างเดียว
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง ได้ตรวจสอบเรื่องร้องเรียนดังกล่าวแล้ว จึงได้ประสานสน. ร่มเกล้า ช่วยตรวจสอบ และประสานการเคหะนครหลวง สาขาร่มเกล้า พร้อมทั้งมีคำสั่งเจ้าพนักงานท้องถิ่นให้ระงับเหตุรำคาญ โดยให้งดการแสดงดนตรี เพื่อแก้ไขปัญหาเหตุเดือดร้อนรำคาญแล้ว ตามคำสั่งที่แนบ
ความเห็นของผู้แจ้ง: ขอบคุณทุกฝ่ายที่เล็งเห็นความเดือดร้อนของประชาชนในพื้นที่นะคะ ขอบคุณมาก
พื้นที่: แขวงคลองสองต้นนุ่น เขตลาดกระบัง กรุงเทพมหานคร